நான் மார்ச் 7, 8, 9ல் திருநெல்வேலியில் இருந்தேன். அங்கு எல்லார் வாயிலும் இதே பேச்சு. சிலர் மதுரையில் இந்த விஷயத்தை குறித்து அச்சடித்த துண்டுப்பிரதியையும் காட்டி வேதனைப்பட்டனர். அடக்கம் செய்ய பணமில்லை என்று பால் எப்படி கூறலாம்? என்று அவர்கள் கூறி மிகவும் வேதனைப்பட்டனர். இயேசு அழைக்கிறார் பங்காளர்களே பலர் இதைக்குறித்து கோபப்பட்டு பேசினர். தகப்பன் சாவிலும் ஒரு வியாபாரமா? மேலே குறிப்பிட்ட இந்த அறிவிப்பை கூறியதும், துக்கம் விசாரிக்க வரிசையில் வந்த ஏழை மக்கள், பணக்காரர்கள் ஆகிய ஒவ்வொருவரும் தாங்களே முன்வந்து 500, 200, 100, 50, 20 என்று ரூபாய்களை என் கையில் கொடுத்து அடக்க ஆராதனை செலவுக்கு வைத்துக்கொள்ளுங்கள் என்று கூறி எனக்கு ஆறுதல் சொல்லிசென்றார்கள் என்று பால் தினகரன் கூறியுள்ளார். வெளிநாட்டு விசுவாசி ஒருவர் பெரும் தொகையை தம்பி.பால் தினகரிடம் கொடுத்து அப்பாவின் அடக்கசெலவுக்கு வைத்துக்கொள்ளும்படி கேட்டுக்கொண்டராம். அப்போது பால் தினகரன் கூறினார் இவர்கள்தான் சகோ.தினகரனாகிய என் அப்பாவை உண்மையாக நேசித்தவர்கள் ஆவார்கள். பெரியபெரிய ஊழியக்காரர்கள் வந்தார்கள், அவர்கள் வெறும் ஆறுதல்மட்டும் கூறி ஜெபித்து சென்றார்கள். இந்த வெறும் ஜெபமும், ஆறுதல் வார்த்தையும்விட அந்த ஏழைமக்கள் கொடுத்த பணமும், ஆறுதல் வார்த்தையும்தான் உண்மையானது என்று அவர் கூறியதை TVயில் கண்டவர்கள் பலர் அதை எல்லாரிடமும்கூறி அறிவித்து கோபப்பட்டது, பல ஊழியர்களை வேதனையில் ஆழ்த்தியது மட்டுமல்ல அவர்களை அவமானப்படுத்தியதுபோல் ஆயிற்று என்று பலர்கூறகேட்டது நமக்கு வெறுப்பை உண்டாக்குகிறது.